Pressemelding 17.03.2020

# – Har du helsefagleg kompetanse? Vi treng deg!

## Ordførar Sara Hamre Sekkingstad oppfordrar alverbu med helsefagleg kompetanse til å melde seg.

– Kapasiteten er pressa i helsevesenet vårt. Vi brukar mykje ressursar på korona-tiltak. No vil eg oppfordre personar med helsefagleg kompetanse, som ikkje allereie er i aktiv teneste om å melde seg til innsats, seier Sekkingstad.

## Bli med og bidra

Foreløpig søkjer Alver kommune personar som har utdanning innan helsefag. Kanskje arbeider du med andre oppgåver i dag, og har moglegheit til å hjelpe Alver-samfunnet i denne ekstraordinære situasjonen.

– Vi er svært takknemlege for alle som ønskjer å bidra. Den dugnadsånda som folk no viser er heilt spesiell. Eg er stolt over å vere alverbu, og håpar at du med helsefagleg utdanning no kan hjelpe oss, seier Sekkingstad.

## Slik kan du melde deg

[Klikk her for å fylle inn registreringsskjemaet.](https://forms.office.com/Pages/ResponsePage.aspx?id=M-XW-UDqRU-T5vKP8QrOU0PtIiN5RttJjtwhd4AtbfVUQkE4VFYxWDVEVFFKTDA2NUJVVUQ5T1pBSy4u)

Alver kommune vil fortløpande kontakte og gjere avtale med aktuelle personar som har registrert seg, og arbeidet vert lønna etter gjeldande regelverk.

## Lurer du på noko?

Ta kontakt med HR-leiar Kathrine Martinsen, [kathrine.martinsen@alver.kommune.no](mailto:kathrine.martinsen@alver.kommune.no), 402 39 734 og fagansvarleg på HR-avdelinga Helge Tangen, [helge.erik.tangen@alver.kommune.no](mailto:helge.erik.tangen@alver.kommune.no), 945 03 156.